ஆனால், 1947-இல் அதிகாரத்தை அடைந்தவர்களின் நோக்கம் சொந்த வழியில் முன்னேறுகிற தொழில் மற்றும் விவவசாயத் துறைகளை உருவாக்குவதல்ல. அவர்கள் வெள்ளையர்களால் ஏகாதிபத்தியங்களை சார்ந்து இயங்குகிற வகையில் உருவாக்கப்பட்டவர்கள். ஆனாலும் அவர்களுக்கு பிரிட்டனின் கட்டுபாட்டுக்குள் வளர்கிற போக்கை உடைக்க வேண்டியத் தேவையிருந்தது. புதிதாக வளர்ந்துவந்த அமெரிக்கா, ஜெர்மன், ஜப்பான் உட்பட பல நாடுகளை சார்ந்து இயங்கினால் இன்னும் கூடுதல் பலனடையலாம் என்ற நம்பிக்கை உருவாகியிருந்தது. அதற்கு இரண்டு உலகப்போர்களும் உதவி செய்தன. போர்களினால் பிரிட்டன் பலவீனமடைந்தது. அதிகார மாற்றம் சாத்தியமானது.